stanford-oval/wikipedia huggingface dataset:
Maria Sanchez

| Maria Sanchez |
| --- | --- |

Henkilötiedot
Syntynyt: 26. marraskuuta 1989 (ikä 34)
Kansalaisuus:   Yhdysvallat
Tennispelaaja
Pituus:  178 cm
Paino:  64 kg
Kätisyys:  oikea
Ammattilaisena:  2011–
Palkintorahat:  615 870 USD
Kaksinpeli
Paras sijoitus:  107. (8.7.2013)
Voitot/tappiot:  249–218
Grand Slam -turnauksissa
Yhdysvaltain avoimet:  1. kierros (2013)
Nelinpeli
Paras sijoitus:  107. (13.1.2014)
Turnausvoittoja:  1
Voitot/tappiot:  287–166
Grand Slam -turnauksissa
Yhdysvaltain avoimet:  2. kierros (2012)
Aiheesta muualla
ITF
WTA
Maria Sanchez (s. 26. marraskuuta 1989 Modesto) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 107 heinäkuussa 2013 ja nelinpelissä sijalla 107 tammikuussa 2014. Hän on voittanut urallaan yhden WTA-turnauksen nelinpelissä.
Sanchez osallistui WTA-turnauksen karsintoihin kaksinpelissä ensimmäisen kerran Indian Wellsissä vuonna 2011. Yhdysvaltain avointen karsintoihin hän osallistui vuonna 2012 häviten kolmannella karsintakierroksella Kristýna Plíškoválle. Turnauksen nelinpelissä hän pääsi Irina Falconin kanssa toiselle kierrokselle. WTA-turnauksen kaksinpelin pääsarjassa Sanchez pelasi ensimmäisen kerran Quebecissä voitettuaan kaikki karsintaottelunsa. Pääsarjan ensimmäisellä kierroksella hän hävisi Lucie Hradeckálle.
Aiheesta muualla

Maria Sanchez WTA:n sivuilla (englanniksi)
Maria Sanchez ITF:n sivuilla (englanniksi)
Wherry Lines

Wherry Lines on Yhdistyneen kuningaskunnan rataverkon Norwichista itään lähtevä rataosa. Se koostuu kolmesta haarasta: kaksi haaroista kulkee Great Yarmouthiin ja kolmas Lowestoftiin. Sitä liikennöi Greater Anglia.
Linjan ensimmäinen osuus Norwichista Reedhamin kautta Great Yarmouthiin avattiin vuonna 1844. Vuonna 1847 siihen liitettiin rata Reedhamista Lowestoftiin. Rata Norwichista Aclen kautta Great Yarmouthiin tuli osaksi Wherry Linesia vuonna 1882.
Juna tulossa Berney Armsin asemalle.
Aiheesta muualla

Kuvia tai muita tiedostoja aiheesta Wherry Lines Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wherry Lines
Käännös suomeksi
Volgan federaatiopiiri

| Volgan federaatiopiiri Приволжский федеральный округ Российской Федерации |
| --- | --- |
 Federaatiopiirin sijainti Venäjällä
Valtio:  Venäjä
Liittovaltiosubjektit:  Baškortostanin tasavalta Kirovin alue Nižni Novgorodin alue Mari Elin tasavalta Mordvan tasavalta Orenburgin alue Penzan alue Permin aluepiiri Samaran alue Saratovin alue Tatarstanin tasavalta Udmurtian tasavalta Uljanovskin alue Tšuvassian tasavalta
Hallinto:  
 – hallinnollinen keskus:  Nižni Novgorod
 – Presidentin täysivaltainen edustaja:  Mihail Babits
Pinta-ala:  1 038 000 km²
Väkiluku (2010):  29 899 699
 – väestötiheys:  28,8 as./km²
 
Federaatiopiirin internetsivut
 Aikavyöhyke UTC+3/+5 (MSK/+2) 
Venäjän federaation Volgan federaatiopiiri (ven. Приволжский федеральный округ Российской Федерации, Privolžski federalnyi okrug Rossijskoi federatsii) on yksi Venäjän kahdeksasta federaatiopiiristä. Se kattaa Euroopan-puoleisen Venäjän kaakkoisosan Uralin länsipuolella, Kaspianmerestä pohjoiseen.
Federaatiopiirejä ei ole mainittu liittovaltiosubjektien ja liittovaltion välisenä hallintotasona Venäjän perustuslaissa. Tarve liittovaltiopiirien määrittelyyn syntyi 1990-luvulla hallinnon hajanaisuudesta, ja ne perustettiin toukokuussa 2000 osaksi Venäjän presidentinhallintoa.
Federaatiopiiriin kuuluvat subjektit: 1. Baškortostan, 2. Kirovin alue, 3. Mari El, 4. Mordva, 5. Nižni Novgorodin alue, 6. Orenburgin alue, 7. Penzan alue, 8. Permin aluepiiri, 9. Samaran alue, 10. Saratovin alue, 11. Tatarstan, 12. Udmurtia, 13. Uljanovskin alue, 14. Tšuvassia
Väestö ja talous

Volgan federaatiopiirissä asui vuoden 2010 väestönlaskennan mukaan 29,9 miljoonaa ihmistä. Tämä oli 20,9 % koko Venäjän väestöstä.
Federaatiopiiristä  kertyi Venäjän bruttokansantuotetta 5 660 129,9 miljoonaa ruplaa vuonna 2010 eli sen osuus oli 15,13 prosenttia Venäjän federaation BKT:stä. Henkeä kohtaan laskettu BKT-osuus oli keskimäärin 189,3 tuhatta ruplaa eli noin 4 638 euroa vuodelta 2010, mikä oli 72 % maan keskiarvosta. Kaikki Volgan federaatiopiirin subjektit Tatarstania lukuun ottamatta olivat henkeä kohti lasketulta BKT-osuudeltaan maan keskiarvon alapuolella.
Oheinen taulukko kuvaa väestömäärää ja BKT:n kertymää federaatiopiirin eri osissa:
| Kartan numero | Federaatiosubjekti | Väestö 2010 | Alueellinen BKT vuonna 2010 (milj>  ruplaa) | Osuus koko Venäjän BKT:stä vuonna 2010 (%) | BKT henkeä kohti  (ruplaa, 2010) | BKT henkeä kohti  (% Venäjän  keskiarvosta) |
| --- | --- | --- | --- | --- | --- | --- |
| 1 | Baškortostan | 4 072 292 |  757 569,6 | 2,03 | 186 030 | 71 |
| 2 | Kirovin alue | 1 341 312 | 166 218.6 | 0,44 | 123 922 | 47 |
| 3 | Mari El | 696 459 | 82 425,9 | 0,22 | 118 350 | 45 |
| 4 | Mordva | 834 755 | 104 327,3 | 0,28 | 124 980 | 47 |
| 5 | Nižni Novgorodin alue | 3 310 597 | 646 676,5 | 1,73 | 195 335 | 75 |
| 6 | Orenburgin alue | 2 033 072 | 454 993,1 | 1,22 | 223 796 | 85 |
| 7 | Penzan alue | 1 386 186 | 158 213,8 | 0,42 | 114 136 | 44 |
| 8 | Permin aluepiiri | 2 635 276 | 630 755,5 | 1,69 | 239 351 | 91 |
| 9 | Samaran alue | 3 215 532 | 692 927,6 | 1,85 | 215 294 | 82 |
| 10 | Saratovin alue | 2 521 892 | 369 630,4 | 0,99 | 146 569 | 56 |
| 11 | Tatarstan | 3 786 488 | 1 004 690,0 | 2,69 | 265 336 | 101 |
| 14 | Tšuvassia | 1 251 619 | 152 489,6 | 0,41 | 121 834 | 47 |
| 12 |  Udmurtia | 1 521 420 | 264 464,1 | 0,71 | 173 827 | 66 |
| 13 | Uljanovskin alue | 1 292 799 | 174 747,9 | 0,47 | 135 170 | 52 |
| 1-14 | Yhteensä | 29 899 699 | 5 660 129,9 | 15,13 | 189 304 | 72 |
Presidentinhallinnon täysivaltaiset edustajat

Sergei Kirijenko (2000–2005)
Aleksandr Konovalov (2005–2008)
Grigori Rapota (2008–2011)
Mihail Babits (2011–)
Major League Baseball -kausi 1894

Major League Baseball -kausi 1894 käsitti ainoastaan National Leaguen, virallisesti National League and American Association. Joukkueita liigassa oli 12. Kauden päätteeksi liigan kaksi parasta joukkuetta ratkaisivat Temple Cupin voiton. Cupista pelattiin ensimmäisen kerran.
Temple Cup-sarjassa Giants voitti helposti Oriolesin suoraan neljässä pelissä. Alkuperäisen sopimuksen mukaan piti pääsylipputulot jakaa suhteessa 65-35. Orioles oli kuitenkin sopinut Giantsin kanssa 50-50 jaosta, jolloin heille ei jäänyt suurempaa motivaatiota pelata tosissaan sarjan voitosta. Katsojamäärä neljässä ottelussa oli kuitenkin erittäin hyvä, yhteensä 56 000 katsojaa eli keskimäärin 14 000 per peli. Huomattavasti enemmän verrattuna runkosarjan keskiarvoon, 5 600.
National League

| Postseason | National Leaguen mestari | Voitot | National Leaguen 2>  sijoittunut | Peli 1 | Peli 2 | Peli 3 | Peli 4 |
| --- | --- | --- | --- | --- | --- | --- | --- |
| Temple Cup | Baltimore Orioles |    0–4 | New York Giants |   1–4 |   6–9 |   1–4 |   3–16 |
Aiheesta muualla

Baseball almanakka - National League 1894 (englanniksi)
Baseball Nerd (englanniksi)
Baseball Revisited (englanniksi)
Maroun Khoury Sader

Maroun Khoury Sader (25. joulukuuta 1926 Ain-Ebel – 26. elokuuta 2015) oli libanonilainen maroniitteihin kuuluva katolinen arkkipiispa. Hänet vihittiin papiksi Tyrin arkkieparkiaan 11. toukokuuta 1952 ja nimitettiin sen arkkipiispaksi 1. kesäkuuta 1992. Piispaksi vihkiminen seurasi 18. heinäkuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Joseph Merhi.
Khoury Sader jäi eläkkeelle 25. syyskuuta 2003.
Major League Baseball -kausi 1900

Major League Baseball -kausi 1900 päätti National Leaguen monivuotisen monopoliajan baseballissa. Liiga oli viimeistä kertaa ainoa Major Leagueksi tunnustettu liiga. Joukkuemäärä oli supistettu 12:sta kahdeksaan ja tämä antoikin mainion tilaisuuden kilpailulle. Uusi American League (entinen Western League) muodostettiin, mutta tämän ensimmäisen kautensa se vielä pelasi ns. minor leaguena.
National League kauden päätteeksi kaksi parasta joukkuetta pelasi ottelusarjan, joka nimettiin Chronicle-Telegraph Cupiksi, pittsburghilaisen sanomalehden mukaan, joka lahjoitti kilpailuun voittopokaalin.
Major League

| Postseason | National Leaguen mestari | Voitot | National Leaguen 2>  sijoittunut | Peli 1 | Peli 2 | Peli 3 | Peli 4 |
| --- | --- | --- | --- | --- | --- | --- | --- |
| Chronicle-Telegraph Cup | Brooklyn Superbas |    3-1 | Pittsburg Pirates |   5-2 |   4-2 |   0-10 |   6-1 |
Aiheesta muualla

Baseballchronology - American 1900 (englanniksi)
Baseball almanakka - National League 1900 (englanniksi)
Baseball-reference - minors - American League 1900 (englanniksi)
Minor Leaguet kaudella 1900 (englanniksi)
Marouen Lahmar

| Marouen Lahmar> Henkilötiedot |
| --- | --- |
Koko nimi:  Marouen Lahmar
Syntynyt: 7. helmikuuta 1982 (ikä 42)
Kansalaisuus:   Tunisia
Koripalloilija
Pelipaikka:  Pelintekijä
Pituus:  180 cm
Paino:  89 kg
Nyk. joukkue:  Club Africain
Sarja:  Tunisian koripalloliiga
Pelaajaura
Seurajoukkueet
2002–:   Club Africain
Maajoukkueet
2005–:   Tunisia
| Mitalit> Maa:   Tunisia.Miesten koripallo.Afrikan-mestaruuskilpailut  | Mitalit> Maa:   Tunisia.Miesten koripallo.Afrikan-mestaruuskilpailut  | Mitalit> Maa:   Tunisia.Miesten koripallo.Afrikan-mestaruuskilpailut  | Maa:   Tunisia> Miesten koripallo. |
| --- | --- | --- | --- |
|  Pronssia | Libya 2009 |  |  |
Marouen Lahmar (arab. مروان الأحمر‎, s. 7. helmikuuta 1982 La Goulette) on tunisialainen koripalloilija. Pelintekijänä pelaava Lahmar edustaa Tunisian pääsarjassa pelaavaa Club Africainia. Lahmar saavutti Tunisia maajoukkueessa pronssia vuoden 2009 Afrikan-kisoissa.
Maroun Elias Nimeh Lahham

Maroun Elias Nimeh Lahham
Maroun Elias Nimeh Lahham (arab. مارون لحّام‎; s. 20. heinäkuuta 1948) on jordanialainen roomalaiskatolinen arkkipiispa. Hänet vihittiin papiksi Jerusalemin patriarkaattiin 24. kesäkuuta 1972 ja nimitettiin Tunisin hiippakunnan johtoon 8. syyskuuta 2005. Piispaksi konsekroinnin suoritti 2. lokakuuta Michel Sabbah, jota avustivat Pietro Sambi ja Fouad Boutros Twal.
Tunis korotettiin arkkihiippakunnaksi 22. toukokuuta 2010, jolloin Lahhamista tuli sen arkkipiispa. 19. tammikuuta 2012 hän sai uuden nimityksen Jerusalemin vihkipiispaksi ja Medaban titulaariarkkipiispaksi. Vuonna 2013 hän oli mukana konsekroimassa Ilario Antoniazzia piispaksi.
William Bonin

| William Bonin |
| --- | --- |

Henkilötiedot
Syntynyt: 8. tammikuuta 1947 Willimantic, Connecticut, Yhdysvallat
Kuollut: 23. helmikuuta 1996 (49 vuotta) San Quentin State Prison, Kalifornia, Yhdysvallat (teloitettu)
Kansalaisuus:   Yhdysvallat
Muut tiedot
Muut nimet:  The Freeway Killer
Rikokset:  murha, ryöstö, sodomia
Uhrit:  21–36+
Vangittu:  11. kesäkuuta 1980
Rangaistus:  kuolema (12. maaliskuuta 1982)
William George Bonin (8. tammikuuta 1947 – 23. helmikuuta 1996) oli yhdysvaltalainen sarjamurhaaja. Hän murhasi vuosina 1979–1980 ainakin neljätoista poikaa ja nuorta miestä. Lisäksi häntä on epäilty tekijäksi useissa muissa tapauksissa. Häntä kutsutaan nimellä The Freeway Killer. Randy Steven Kraft ja Patrick Kearney jakavat hänen kanssaan tämän nimityksen.
Bonin syntyi huonoihin kotioloihin Connecticutissa. Hän joutui lapsena toistuvasti seksuaalisen hyväksikäytön uhriksi. Myöhemmin hän liittyi ilmavoimiin ja palveli Vietnamin sodassa. Hän sai jopa hyvän käytöksen mitalin. Hänen armeijauransa olikin jo ohitse, kun kävi ilmi, että Bonin oli sen aikana syyllistynyt seksuaaliseen väkivaltaan.
Bonin muutti Kaliforniaan, jossa häntä vuonna 1969 syytettiin poikien hyväksikäyttötapauksista. Hänet todettiin syylliseksi tekoihin, mutta lähetettiin vankilan sijasta sairaalaan. Hän vapautui sairaalasta viiden vuoden kuluttua ehdonalaiseen vapauteen. Bonin kuitenkin jatkoi rikosuraansa ja raiskasi vuonna 1975 David McVicker -nimisen pojan. Bonin yritti myös tukehduttaa poikaa, mutta keskeytti ja pyysi anteeksi. McVicker muun muassa lopetti koulunkäynnin tapahtuneen seurauksena.
Bonin päätyi vankilaan, mutta vapautui jo vuonna 1978 ja syyllistyi pian jälleen yhteen hyökkäykseen, mutta pääsi erehdyksen takia lähtemään vankilasta jo ennen oikeudenkäyntiä.
Murhat

Murhat, joista Bonin lopulta tuomittiin, tapahtuivat vuosina 1979–1980. Boninilla oli rikoskumppaneitakin: Vernon Butts, Gregory Matthew Miley ja James Munro. Yhden murhan aikana hänen kyydissään oli 17-vuotias William Pugh, joka jäi sittemmin kiinni autovarkaudesta. Hänen kertomansa perusteella poliisi alkoi jäljittää Boninia, joka työskenteli murhasarjan aikanakin päivittäin trukkikuskina. Lopulta Bonin pidätettiin kesken raiskauksen.
Bonin ei osoittanut tekojensa johdosta katumusta, vaan oli niistä ylpeä ja kertoi tappamisen tulleen kerta kerralta helpommaksi. Oikeudenkäynnissä Bonin kuitenkin vieritti vastuun lähinnä Buttsille. Bonin todettiin tästä huolimatta syylliseksi ja tuomittiin kuolemaan. Tuomio pysyi samana Boninin tekemistä valituksista huolimatta. Myöhemmin Bonin oli yhteydessä uhriensa omaisiin ja muun muassa kertoi yhden uhrin äidille, kuinka tämän poika oli ollut hänen "suosikkiuhrinsa". Osaa Boninin epäillyistä uhreista ei löydetty.
Vankeusaikanaan Bonin julkaisi novellikokoelman ja piti Seattlessa abstraktien maalaustensa näyttelyn.
Bonin teloitettiin San Quentinin vankilassa 23. helmikuuta 1996. Hän oli ensimmäinen myrkkyruiskeella teloitettu vanki Kalifornian osavaltiossa ja osavaltion kolmas teloitettu sen jälkeen, kun kuolemantuomio otettiin Yhdysvalloissa uudelleen käyttöön vuonna 1976.
Vivienne Spiteri

Vivienne Antonia Helen Spiteri (s. 23. huhtikuuta 1953) on maltalaissyntyinen, Kanadan kansalaisuuden vuonna 1968 saanut cembalisti ja musiikkipedagogi. Hän valmistui musiikin kandidaatin arvolla Ottawan yliopistosta vuonna 1976 ja musiikin maisterin arvolla McGillin yliopistosta 1978. Hänen opettajinaan cembalonsoitossa toimivat Karen Holmes ja John Grew. Hän opiskeli myös elektronista, elektroakustista ja tietokonemusiikkia Haagissa 1989–1990 sekä elektroakustista musiikkia Pariisin yliopistossa 1990–1991.
Spiteri debytoi Montrealissa vuonna 1978. Hän on esiintynyt Ontariossa, Québecssä, Norjassa, Ruotsissa, Alankomaissa, Belgiassa, Englannissa ja Ranskassa. Hän päätti vuonna 1986 omistautua kokonaan nykymusiikin esittämiselle. Hän on yhdistänyt cembaloesityksiinsä live-elektroniikan ja nauhojen käyttöä. Hän on tilannut uusia teoksia muiden muassa Timothy Bradylta, Jan Jarvleppiltä, Hope Leeltä, Bruce Matherilta, Bruce Pennycookilta ja Wendy Prezamentiltä.
Mandoliinin soittaja

Mandoliinin soittaja on venäläisen taiteilijan Marc Chagallin (1887-1985) öljyvärein pahville liimatulle paperille  maalaama maalaus, 50×37,5 cm, vuodelta 1914. Se lahjoitettiin Ateneumin taidemuseolle vuonna 1945.
Chagallin David-veljeä kuvaava Mandoliinin soittaja on syntynyt Valko-Venäjän alueella taiteilijan kotikaupungissa Vitebskissä. Chagall oli juuri palannut kotiin Pariisista, jossa hän oli asunut neljä vuotta. Tätä ennen hän oli opiskellut Pietarissa vuodesta 1907 Leon Bakstin johdolla.
Venäläisten elementtien yhdistäminen Ranskan uudenaikaiseen taiteeseen näkyy hyvin tässä maalauksessa. Pariisissa Chagall oli kiinnostunut kubismista ja fauvistien värikkäästä ilmaisukielestä. Pietarin ajalta on peräisin lapsuuden unimaailman ilmestyminen hänen kuviinsa.
Mandoliinin soittaja ostettiin Suomeen vuonna 1916 Helsingissä järjestetystä venäläisen taiteen näyttelystä. Salon Srindbergillä pidetyssä näyttelyssä oli esillä 36 Chagallin teosta sekä Wassily Kandinskyn, Nata Altmanin ja Olga Rozanovan tuotantoa. Maalaus ostettiin Keirknerin perheeseen, joka lahjoitti sen Ateneumiin vuonna 1945.
Näyttely kiinnosti suomalaistaiteilijoita. Sen vaikutusta on katsottu näkyvän kuitenkin vain Greta Hällfors-Sipilän sekä Sulho Sipilän teoksissa.
Luettelo televisiosarjan Tunteet pelissä jaksoista

Seuraava lista on luettelo The WB- ja The CW-kanavien sarjan Tunteet pelissä jaksoista.
Jaksot > Toinen tuotantokausi (2004-2005)

Toisella tuotantokaudella seurataan mm. Haleyn ja Nathanin avioliittoa, Lucasin ihmissuhdekuvioita. Haley aloittaa musiikillista uraansa ja Nathan keskittyy koripalloon. Lucasin ja Nathanin välinen veljeys syvenee. Brooke ja Peyton työstävät kärsinyttä ystävyyssuhdettaan. Haleyn musiikkiura jatkaa nousuaan ja hän lähteekin kiertueelle Chris Kellerin kanssa. Haleyn ja Nathanin avioliitto on vaikeuksissa tämän vuoksi. Samaan aikaan Deb kärsii addiktiosta lääkkeisiin. Kauden lopussa Haley palaa takaisin kotiin.
Jaksot > Kolmas tuotantokausi (2005-2006)

Kausi keskittyy seniorivuoden ensimmäiseen puolikkaaseen Tree Hillissä. Dan Scott haluaa selvittää, kuka yritti tappaa hänet. Sarjaan tulee mukaan Rachel Gatina, jonka suhde vanhemman Cooperin kanssa aiheuttaa hämmennystä koko koulussa. Lucasin ja Brooken suhde kehittyy. Peytonin ja Jaken suhde näyttää sen sijaan olevan ohi, kun Haley alkaa Nathanin kanssa suunnittelemaan häitä. Peyton tutustuu biologiseen äitiinsä, Ellie Harpiin. Tree Hillissä tapahtuu kouluammuskelu, jossa Peytonia ammutaan ja Dan tappaa oman veljensä Keithin. Kausi päättyy auto-onnettomuuteen.
Liekkien valossa (Like You Like an Arsonist)
Kuin tuli ja vesi (From the Edge of the Deep Green Sea)
Pelin henki (First Day On a Brand New Planet)
Piukat paikat (An Attempt to Tip the Scales)
Haavoja ja mustelmia (A Multitude of Casualties)
Iskut vyön alle (Locked Hearts and Hand Grenades)
Kuin ystävät konsanaan (Champagne for My REal Friends, Real Pain for My Sham Friends)
Vielä eilistäkin pahempi päivä (The Worst Day Since Yesterday)
Huipulla ja maan päällä (How a Resurrection Really Feels)
Joku kolkuttaa ovellesi (Brave New World)
Paluu tulevaisuuteen (Return of the Future)
Entä sitten? (I've Got Dreams to Remember)
Suukkoja, sadetta ja surumieltä (The Wind That Blew My Heart Away)
Vain tämä hetki (All Tomorrow's Parties)
Töllöttäjien tiukka taisto (Just Watch the Fireworks)
Väsyneet sielut (With Tires Eyes, Tired Mind, Tired Souls, We Slept)
Liian lyhyt elämä (Who Will Survive, and What Will Be Left of Them)
Kun kaikki on tolaltaan (When It Isn't Like It Should Be)
Paljon ei jää käteen (I Slept With Someone In Fall Out Boy, and All I Got Was This Stupid Song Written About Me)
Sunnuntaifiiliksiä (Everyday Is a Sunday Evening)
Satu prinsessasta (Over the Hills and Far Away)
Eteenpäin muistoista huolimatta (The Show Must Go On)
Jaksot > Viides tuotantokausi (2008)

Tuotantokaudessa eletään collegen jälkeistä elämää. Neljän vuoden aikana Brooke on kuuluisa muotisuunnittelija New Yorkissa, Lucas on julkaissut ensimmäisen kirjansa (An Unkindness of Ravens), Nathanin ja Haleyn lapsi on kasvanut isoksi neljävuotiaaksi pojaksi ja Peyton on assistentin assistenttina Los Angelesilaisessa levy-yhtiössä. Lucasilla on myös uusi tyttöystävä Lindsey, jonka kanssa hän on menossa naimisiin.
4 Years, 6 Months, 2 Days
Racing Like A Pro
My Way Home Is Through You
In Between Days
I Forgot To Remember To Forget
Don't Dream It's Over
In Da Club
Please Please Please Let Me Get What I Want
For Tonight You're Only Here To Know
Running To Stand Still
You're Gonna Need Someone On Your Side
Hundred
Echoes, Silence, Patience and Grace
What Do You Go Home To
Life is short
Cryin' Won't Help You
Hate is safe than love
What Comes After the Blues
Jaksot > Seitsemäs tuotantokausi (2009-2010)

4:30 AM (Apparently They Were Traveling Abroad)
What Are You Willing To Lose
Hold My Hand as I'm Lowered
Believe Me, I'm Lying
Your Cheatin' Heart
Deep Ocean Vast Sea
I and Love and You
(I Just) Died In Your Arms Tonight
Now You Lift Your Eyes to the Sun
You Are a Runner, and I Am My Father's Son
You Knoe I Love You... Don't You?
Some Roads Lead Nowhere
Weeks Go By Like Days
Family Affair
Don't You Forget About Me
My Attendance Is Bad But My Intentions Are Good
At the Bottom of Everything
The Last Day of Our Acquaintance
Every Picture Tells a Story
Learning to Fall
What's In the Ground Belongs to You
Almost Everything I Wish I'd Said the Last Time Saw You
Jaksot > Kahdeksas tuotantokausi (2010-2011)

| # | Jakson nimi |  |  |  |  |
| --- | --- | --- | --- | --- | --- |
| 1 | Asleep at Heaven's Gate |  |  |  |  |
Clay ja Quinn taistelevat hengestään, jouduttuaan Katie Ryanin ampumisen uhreiksi. Haley ja Nathan valmistautuvat kertomaan Jamielle raskaudesta. Brooke on pidätetty, kun paljastui että Victoria (Daphne Zuniga) ja Millicent väärentelivät voittoja ja valehtelivat sijoittajille rahoittaakseen miesten mallistoa "Clothes 4 Bros". Chase (Stephen Colletti) ja Alex työskentelevät yhdessä baarissa.
| 2 | I Can't See You But I Know You're There |  |  |  |  |
Alex menestyy baarimikkona, Mia (Kate Voegele) avautuu Chaselle. Julian ja Jamie lähentyvät, Clay ja Quinn makaavat koomassa sairaalassa. Haley yrittää selviytyä kaikesta tapahtuneesta ja Nathan päättää pysyä Tree Hillissä hieman kauemmin auttaakseen häntä pääsemään tragedian yli. Brooke joutuu kosketuksiin jukisuuden kanssa ja yrittää löytää ratkaisun ongelmiinsa.
| 3 | The Space In Between |  |  |  |  |

| 4 | We All Fall Down |  |  |  |  |


| 5 | Nobody Taught Us to Quit |  |  |  |  |


| 6 | Not Afraid |  |  |  |  |

| 7 | Luck Be a Lady |  |  |  |  |

| 8 | Mouthful of Diamonds |  |  |  |  |

| 9 | Between Raising Hell and Amazing Grace |  |  |  |  |

| 10 | Lists, Plans |  |  |  |  |

| 11 | Darkness On the Edge Of Town |  |  |  |  |

| 12 | The Drinks We Drank Last Night |  |  |  |  |

| 13 | The Other Half Of Me |  |  |  |  |

| 14 | Holding Out For a Hero |  |  |  |  |

| 15 | Valentine's Day Is Over |  |  |  |  |

| 16 | I Think 'm Gonns Like It Here |  |  |  |  |

| 17 | The Smoker You Drink, the Player You Get |  |  |  |  |

| 18 | Quiet Little Voices |  |  |  |  |

19: 

20: 

21: 

22:
Vähä Saarijärvi (Kangasala)

| Vähä Saarijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°26′00″N, 24°30′27″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  ei laskuojaa 
Järvinumero:  35.716.1.011
Mittaustietoja
Pinnankorkeus:  129,2 m  
Rantaviiva:  1,196 km  
Pinta-ala:  3,886 ha  
Saaria:  ei saaria 
 fiVähä Saarijärvi 
Vähä Saarijärvi  on Pirkanmaalla Kangasalla  sijaitseva järvi, joka sijaitsee Laipanmaan metsäalueen reunalla.
Maantietoa

Järven pinta-ala on 3,9 hehtaaria ja se on 500 metriä pitkä ja 100 metriä leveä. Se on muodostunut Häilyvuoren juuren länsipuolelle. Vuori kohoaa yli 40 metriä järven vedenpintaa korkeammalle. Järvellä ei ole kartan mukaan saaria. Sen rantaviivan pituus on 1,2 kilometriä ja sen rannat ovat suota lukkuottamatta Häilyvuoren rinteitä. Järven rannoille on rakennettu kuusi vapaa-ajan asuntoa, joille tulee tiet Välimaan kylältä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Järven vedenpinnan korkeus on 129,2 metriä mpy. Järveen laskee vain yksi metsäoja, joka tuo Sammakkojärven vesiä. Sen oma laskuoja ei erotu kartassa. Reitin vedet laskevat lopuksi Sappeenjärven kautta Pälkäneveden Jouttesselän Hiukonlahteen.
Värityskirja

Värityskirjan väritystä.
Värityskirja on värittämistä varten tehty kirja, joka sisältää viivakuvia esimerkiksi esineistä, eläimistä tai abstrakteista asioista; tehtävänä on täydentää kuvat värittämällä ne värikynin, -liiduin tai vesi- tai öljyvärien avulla.
Todennäköisesti ensimmäinen varsinainen värityskirja oli vuonna 1879 julkaistu The Little Folks' Paint Book. Värityskirjojen kulta-aikana voidaan pitää 1960-lukua.kenen mukaan?
Värityskirjat on tavallisimmin suunnattu lapsille, mutta myös aikuisille tarkoitettuja värityskirjoja on olemassa.